ai4bharat/Pralekha huggingface dataset:
নতুনওপুনর্নবীকরণযোগ্যজ্বালানিমন্ত্রক
আইআরইডিএ-এর ৩৩তম বার্ষিক সাধারণ সভা
নয়াদিল্লী, ১২ নভেম্বর, ২০২০
পুনর্নবীকরণ শক্তি মন্ত্রকের আওতাধীন রাষ্ট্রায়ত্ত্ব সংস্থা ভারতীয় পুনর্নবীকরণ শক্তি উন্নয়ন সংস্থা লিমিটেড এর ৩৩তম বার্ষিক সাধারণ সভা নতুন দিল্লীর ইন্ডিয়া ইন্টারন্যাশনাল সেন্টারে অনুষ্ঠিত হয়েছে। এই সভায় ২০১৯-২০ অর্থবর্ষের আর্থিক হিসেব গৃহিত হয়।
বার্ষিক সাধারণ সভায় আইআরইডিএ-এর মুখ্য কার্যনির্বাহী আধিকারক শ্রী প্রদীপ কুমার দাস ২০১৯-২০ অর্থবর্ষে সংস্থার সাফল্যের কথা তুলে ধরেন। তিনি বলেন, সংস্থার গড় আয় ১৭.৩২ শতাংশ বৃদ্ধি পেয়ে ২,৩৭২.৩৮ কোটি টাকা হয়েছে। তিনি বলেন, আইআরইডিএ ১২ হাজার ৬৯৬ কোটি টাকা ঋণ মঞ্জুর করেছ এবং ৮ হাজার ৭৮৫ কোটি টাকা বিতরণ করেছে। গত বছর ৩ হাজার ২৬৬ মেগাওয়াটের সঙ্গে অতিরিক্ত ৫ হাজার ৬৭৩ মেগাওয়াট বিদ্যুৎ উৎপাদনের ক্ষমতা বৃদ্ধির সহায়তায় বিভিন্ন প্রকল্প ক্ষেত্রে এই আর্থিক ঋণ মঞ্জুর করা হয়েছে।
ভবিষ্যতে এই সংস্থার কর্ম-পরিকল্পনা প্রসঙ্গে বক্তব্য রাখতে গিয়ে সংস্থার কার্যনিবাহী অধিকর্তা জানান দেশে ধারাবাহিকভাবে গ্রীন এনার্জি উৎপাদন ক্ষেত্রে পরিমাণ ও গুণগত মান বৃদ্ধির প্রয়াস চালানো হচ্ছে। এছাড়াও প্রধানমন্ত্রী-কুসুম প্রকল্প, সৌর ও বায়ু চালিত হাইব্রীড প্রযুক্তি, জৈব জ্বালানী, ইথানল এবং কমপ্রেস্ড বায়ো গ্যাস ইত্যাদি নানান ক্ষেত্রে আগামীদিনে কাজে গতি আনতে একাধিক নীতি, উদ্যোগ গ্রহণ করা হয়েছে। পুনর্নবীকরণ শক্তি ক্ষেত্রে সম্পদের ব্যবহার এবং বিভিন্ন চাহিদা পূরণে একাধিক আন্তর্জাতিক ও বহুপাক্ষিক সংস্থার সঙ্গে প্রয়াস চালানো হচ্ছে বলে তিনি জানান ।
স্বরাষ্ট্র মন্ত্রক
গালওয়ান উপত্যাকায় ভারতীয় সেনাবাহিনীর বীর শহীদদের প্রতি কেন্দ্রীয় স্বরাষ্ট্রমন্ত্রী শ্রী অমিত শাহর শ্রদ্ধার্ঘ্য নিবেদন
নতুন দিল্লি, ১৭ জুন, ২০২০
কেন্দ্রীয় স্বরাষ্ট্রমন্ত্রী শ্রী অমিত শাহ গালওয়ানে ভারতীয় সেনাবাহিনীর বীর শহীদদের প্রতি শ্রদ্ধা জানান এবং তাঁদের পরিবারের উদ্দেশে সমবেদনা প্রকাশ করেন। শ্রী শাহ বলেন, ‘আমাদের মাতৃভূমি রক্ষা করার সময় লাদাখের গালওয়ানে আমরা যে বীর সৈনিকদের হারিয়েছি, সেই দুঃখ ভাষায় প্রকাশ করা যায় না। সমগ্র জাতি আমাদের সেই সব অমর বীর যোদ্ধাদের শ্রদ্ধা জানাচ্ছে, যাঁরা নিজের জীবন উৎসর্গ করে ভারতভূমিকে নিরাপদ রেখেছেন। তাদের অদম্য সাহস এবং বীরত্ব মাতৃভূমির প্রতি ভারতের দায়বদ্ধতাকে প্রতিফলিত করে।’
কেন্দ্রীয় স্বরাষ্ট্রমন্ত্রী আরো বলেন, ‘আমি সেই সমস্ত পরিবারকে শ্রদ্ধা জানাচ্ছি, যাঁরা এই মহান বীরদের ভারতীয় সেনাবাহিনীতে পাঠিয়েছেন। এঁদের সর্বোচ্চ আত্মত্যাগের জন্য ভারত সবসময় ঋণী থাকবে। শহীদ পরিবারগুলির দুঃখের এই সময়ে সমগ্র জাতি এবং মোদী সরকার দৃঢ়ভাবে তাদের পাশেই রয়েছে। আমি আহত সৈনিকদের দ্রুত আরোগ্য কামনা করি।’
(CG/CB/SFS
স্বরাষ্ট্র মন্ত্রক
নকশাল / উগ্র বামপন্থা
নতুন দিল্লি, ৮ ফেব্রুয়ারি, ২০২২
দেশে উগ্র বামপন্থা সম্পর্কিত হিংসার ঘটনা ২০০৯-এ সর্বকালীন রেকর্ড ২ হাজার ২৫৮ থেকে ৭৭ শতাংশ কমে ২০২১-এ ৫০৯ হয়েছে। একইভাবে উগ্র বামপন্থার ঘটনায় অসামরিক ব্যক্তি সহ নিরাপত্তা বাহিনীর কর্মীদের মৃত্যুর সংখ্যা ২০১০-এ ১ হাজার ৫ থেকে ৮৫ শতাংশ কমে ২০২১-এ ১৪৭ হয়েছে। দেশে গত দুই বছরে উগ্র বামপন্থা সম্পর্কিত হিংসার ঘটনা এবং এধরণের ঘটনায় মৃত্যু হার যথাক্রমে ২৪ ও ২৭ শতাংশ কমেছে। মন্ত্রকের পরিসংখ্যান অনুযায়ী দেশে গত তিন বছরে  উগ্র বামপন্থা সম্পর্কিত হিংসার ঘটনা এবং এধরণের ঘটনায় সম্পত্তির ক্ষয়-ক্ষতি ধারাবাহিক ভাবে কমে এসেছে।
মন্ত্রকের পক্ষ থেকে জানানো হয়েছে, খালিস্তানি বিচ্ছিন্নতাবাদী কার্যকলাপে যুক্ত ২০১৯-এ ৭টি জঙ্গি / মৌলবাদী মডিউল নিষ্কিয় করা হয়েছে। ২০২০-তে এধরণের ১৫টি মডিউল এবং ২০২১-এ ২৫টি মডিউল নিষ্ক্রিয় করা হয়েছে। অবশ্য ২০১৯ থেকে ২০২১ পর্যন্ত সময়ে কোন সম্পত্তি ক্ষয়-ক্ষতির ঘটনা ঘটেনি। তবে, ২০১৯-এ খালিস্তানি সম্পর্কিত জঙ্গি হামলার ঘটনায় পাঞ্জাবে ২ জনের মৃত্যু হয়েছে। ২০২০-তেও এধরণের ঘটনায় ৩ জনের মৃত্যু হয়। অবশ্য ২০২১-এ খালিস্তানি জঙ্গি হামলার ঘটনায় ৩ জনের মৃত্যু হয়। এরমধ্যে, ২ জন হামলাকারীও ছিল।
ভারতীয় সংবিধানের সপ্তম তফশিল অনুযায়ী পুলিশ ও জনশৃঙ্খলা বজায় রাখার বিষয়টি সংশ্লিষ্ট রাজ্য সরকারের। অবশ্য কেন্দ্রীয় সরকার দেশে উগ্র বামপন্থা এবং বিচ্ছিন্নতাবাদী কার্যকলাপ দমনে একাধিক ব্যবস্থা নিয়েছে। সরকার উগ্র বামপন্থার ভীতি প্রশমনে জাতীয় স্তরে একটি নীতি ও কর্ম পরিকল্পনা রূপায়ণ করছে। এই কর্মপরিকল্পনায় বহুমুখী ব্যবস্থা গ্রহণ করা হয়েছে। এরমধ্যে রয়েছে নিরাপত্তা সংক্রান্ত পদক্ষেপ, উন্নয়নমূলক কর্মসূচি এবং স্থানীয় মানুষের অধিকার ও সত্ত্ব সুরক্ষিত রাখা।
কেন্দ্রীয় সরকার রাজ্য পুলিশ বাহিনী ও কর্তৃপক্ষগুলিকে শক্তিশালী করতে তহবিল সাহায্য দিয়ে থাকে। অভ্যন্তীরণ নিরাপত্তা ব্যবস্থার মানোন্নয়নে সরকার একাধিক পদক্ষেপ নিয়েছে। এরমধ্যে নিরাপত্তা বাহিনী ও কর্তৃপক্ষগুলির ক্ষমতা বৃদ্ধিও রয়েছে। সরকার বেআইনি কার্যকলাপ  সংশোধন আইন ১৯৬৭ এবং ২০০৮-এর জাতীয় তদন্ত সংস্থা আইন সংশোধন করে উগ্রবাদী ও বিচ্ছিন্নতাবাদীদের দমনে এক শক্তিশালী আইনি ও প্রাতিষ্ঠানিক কাঠামো গড়ে তুলেছে।
দেশে আইন বলবৎকারী কর্তৃপক্ষ এবং নিরাপত্তা বাহিনীগুলি খালিস্তানি বিচ্ছিন্নতাবাদীদের কাজকর্মের ওপর নজর রাখে। লোকসভায় আজ এক প্রশ্নের লিখিত জবাবে একথা জানান স্বরাষ্ট্র প্রতিমন্ত্রী শ্রী নিত্যানন্দ রাই।
CG/BD/AS/
(Visitor Counter : 110
সাংস্কৃতিক মন্ত্ৰালয়
সংগীত নাটক একাডেমীৰ আজাদী কা অমৃত মহোৎসৱ ৰ অধীনত এককালীন সংগীত নাটক অকাডেমীৰ অমৃত বঁটা ঘোষণা
ভাৰতীয় পৰিবেশন কলাৰ ক্ষেত্ৰৰ ৮৬ গৰাকী শিল্পীয়ে এই বঁটাৰ বাবে নিৰ্বাচিত হয়
প্ৰধান দিশসমূহ:
• সংগীত নাটক অকাডেমী অমৃত বঁটাত নগদ ১ লাখ টকাৰ লগতে এটা তাম্ৰপাত্ৰ আৰু এখন অংগবস্ত্ৰ আছে।
ভাৰতৰ স্বাধীনতাৰ ৭৫ বছৰ স্মৃতিত আজাদী কা অমৃত মহোৎসৱৰ অধীনত সংগীত নাটক অকাডেমীয়ে ৮৬ গৰাকী শিল্পীৰ বাবে এককালীন সংগীত নাটক অকাডেমী অমৃত বঁটা ঘোষণা কৰিছে।
২০২২ চনৰ ৬-৮ নৱেম্বৰলৈ নতুন দিল্লীত অনুষ্ঠিত সংগীত, নৃত্য আৰু নাটকৰ ৰাষ্ট্ৰীয় একাডেমী ‘সংগীত নাটক একাডেমী’ৰ জেনেৰেল কাউন্সিলে এই এককালীন বঁটাৰ বাবে ছয়াশী গৰাকী শিল্পীক সৰ্বসন্মতিক্ৰমে বাছনি কৰে। ইয়াৰ ভিতৰতভাৰতীয় পৰিবেশন কলা জগতৰ৭৫ বছৰৰ ওপৰৰ আৰু কেৰিয়াৰত এতিয়ালৈকে কোনো ৰাষ্ট্ৰীয় সন্মান লাভ নকৰা শিল্পীও আছে।
Click here for complete list
মানবসম্পদবিকাশমন্ত্রক
তথ্য প্রযুক্তি ভিত্তিক শিক্ষা দানের বিষয়ে উৎসাহ দিতে সরকারের গৃহীত পদক্ষেপ
নতুন দিল্লি, ২২ জুলাই, ২০২১
আত্মনির্ভর ভারতের অঙ্গ হিসেবে গত বছর ১৭ মে 'পিএম ইবিদ্যা' নামে একটি উদ্যোগ নেওয়া হয়। এটি ডিজিটাল/ অনলাইন/ অন এয়ার শিক্ষা দানের সঙ্গে যুক্ত। এক দেশ এক ডিজিটাল প্ল্যাটফর্মের অঙ্গ হিসেবে দেশে ডিজিটাল পরিকাঠামো গড়ে তুলতে 'দীক্ষা' কর্মসূচি গ্রহণ করা হয়েছে। রাজ্য/ কেন্দ্রশাসিত অঞ্চলে বিদ্যালয় শিক্ষায় 'গুণমান সম্পন্ন ই-বিষয়বস্তু' পঠন-পাঠনের সুবিধার্থে এই উদ্যোগ নেওয়া হয়। প্রথম থেকে দ্বাদশ শ্রেণী পর্যন্ত ছাত্র-ছাত্রীদের পঠন-পাঠনের জন্য স্বয়ম প্রভা টিভি চ্যানেলের সূচনা করা হয়েছে। রেডিও, কমিউনিটি রেডিও এবং সিবিএসই পডকাস্ট -'শিক্ষা বানী'-র সম্প্রচার বৃদ্ধির করা হয়েছে। এছাড়াও স্বয়ম কর্মসূচির আওতায় শিক্ষা মন্ত্রক একাধিক ডিজিটাল উদ্যোগ গ্রহণ করেছে। জাতীয় ডিজিটাল পাঠাগার, ভার্চুয়াল ল্যাবের মতো উদ্যোগ নেওয়া হয়েছে। সেন্ট্রাল বোর্ড অফ সেকেন্ডারি এডুকেশন  ছাত্র-ছাত্রীদের নিরাপদ এবং সুরক্ষিতভাবে ডিজিটাল পদ্ধতি ব্যবহার করার বিষয়ে পাঠ দিতে 'সাইবার সিকিউরিটি হ্যান্ড বুক' নামে একটি বইও প্রকাশ করেছে। এমনকি সমন্বিতভাবে শিক্ষক, শিক্ষিকাদের প্রশিক্ষণের মাধ্যমে বিদ্যালয় শিক্ষার গুণগত মানোন্নয়নে 'নিষ্ঠা' নামে আরেক কর্মসূচি চালু করা হয়েছে।
রাজ্যসভায় আজ এক প্রশ্নের লিখিত উত্তরে এই কথা জানিয়েছেন কেন্দ্রীয় শিক্ষা মন্ত্রী শ্রী ধর্মেন্দ্র প্রধান।
CG/SS/SKD/
(Visitor Counter : 138
বিজ্ঞানওপ্রযুক্তিমন্ত্রক
তেজস্ক্রিয় পদার্থের সাহায্যে পর্যবেক্ষণের মাধ্যমে সূর্যের চৌম্বকীয় ক্ষেত্রের পরিমাপে উদ্যোগী হন বিজ্ঞানীরা
নয়াদিল্লী, ৯ সেপ্টেম্বর, ২০২১
ভারতীয় বিজ্ঞানীরা আন্তর্জাতিক সহযোগিতায় তেজস্ক্রিয় পদার্থের সাহায্যে পর্যবেক্ষণের মাধ্যমে সূর্যের চৌম্বকীয় ক্ষেত্রের পরিমাপে উদ্যোগী হন। প্রথমবারের মতো সূর্য থেকে উদ্গিরিত প্লাজমার দুর্বল, তাপ বিকিরণ তাঁরা পর্যবেক্ষণ করেছেন। এর সাহায্যে সূর্যের পরিবেশ যা সৌর করোনা নামে পরিচিত তার অভ্যন্তরে কি ধরণের বিকিরণ চলছে সে বিষয়ে ধারণা পেতে সুবিধা হবে।
সূর্য অত্যন্ত সক্রিয় একটি পদার্থ। এর করোনায় বিপুল পরিমাণে সক্রিয় গ্যাস ঘুরে বেড়ায়। সংশ্লিষ্ট অঞ্চলের তাপমাত্রা যথেষ্ট বেশি এবং চৌম্বক ক্ষেত্র অত্যন্ত শক্তিশালী। সূর্যে প্রতিনিয়ত বিপুল পরিমাণ পদার্থের উদ্গিরণ হয়ে চলেছে। জ্যোর্তিবিজ্ঞানীরা নিয়মিত এই বিষয়গুলি নিয়ে চর্চা করেন। তাঁদের গবেষণার ফলে মহাকাশের তাপমাত্রা সম্পর্কে ধারণা পেতে সুবিধা হয়।
কেন্দ্রীয় বিজ্ঞান ও প্রযুক্তি দপ্তরের স্বায়ত্ব শাসিত সংস্থা ইন্ডিয়ান ইন্সটিটিউট অফ অ্যাস্ট্রো ফিজিক্সের একদল বিজ্ঞানী তাঁদের রেডিও টেলিস্কোপ ব্যবহার করে সূর্যের চৌম্বক ক্ষেত্র সহ প্লাজমার বর্তমান অবস্থা সম্পর্কে পর্যবেক্ষণ চালান। কর্ণাটকের গৌরিবিদানুরে ইন্ডিয়ান ইন্সটিটিউট অফ অ্যাস্ট্রোফিজিক্সের রেডিও টেলিস্কোপের সাহায্য দেখা গেছে সূর্যে অতিবেগুনী রশ্মি এবং সাদা আলো তখনই দেখা যাচ্ছে যখন সূর্যের দৃশ্যমান অংশটি তাঁরা পর্যবেক্ষণ করতে পারছেন। এর সাহায্যে গবেষকরা কৃষ্ণ পদার্থ বা তাপের বিকিরণের সাহায্যে গ্যাসের থেকে দূর্বল বিকিরণের সন্ধান পান। প্রাপ্ত তথ্যের মাধ্যমে সূর্য থেকে নিঃসৃত তরঙ্গের বৈদ্যুতিক ও চৌম্বক ধর্ম সম্পর্কে বিভিন্ন তথ্য পাওয়া গেছে। বিজ্ঞানীরা দেখেছেন, সৌর করোনার যে অংশে প্রচুর উদ্গিরণ হচ্ছে সেই অঞ্চলের চৌম্বক ক্ষেত্রটি সৌর পৃষ্ঠ থেকে ৭ লক্ষ কিলোমিটার উপর।
CG/CB /NS
(Visitor Counter : 225
নির্বাচনকমিশন
ভারতের ২৫ তম মুখ্য নির্বাচন কমিশনার হিসেবে দায়িত্বভার গ্রহণ করেছেন শ্রী রাজীব কুমার
নতুন দিল্লি, ১৫ মে, ২০২২
কেন্দ্রীয় আইন ও ন্যায় বিচার মন্ত্রকের গত ১২ই মে প্রকাশিত গেজেট বিজ্ঞপ্তি অনুসারে আজ নতুন দিল্লির নির্বাচন সদনে ভারতের নির্বাচন কমিশনে দেশের ২৫ তম মুখ্য নির্বাচন কমিশনার হিসেবে শ্রী রাজীব কুমার দায়িত্বভার গ্রহণ করেছেন।
শ্রী রাজীব কুমার ২০২০ সালের পয়লা সেপ্টেম্বর থেকে দেশের নির্বাচন কমিশনে নির্বাচন কমিশনার হিসাবে দায়িত্ব পালন করছেন। নির্বাচন কমিশনার হিসাবে তাঁর মেয়াদকালে ২০২০ সালে বিহার বিধানসভা এবং কোভিড উদ্বেগের মধ্যে ২০২১ সালে মার্চ থেকে এপ্রিল মাসে আসাম, কেরালা, পুদুচেরি, তামিলনাড়ু, পশ্চিমবঙ্গ ও চলতি বছরে সম্প্রতি গোয়া, মণিপুর, পাঞ্জাব, উত্তরাখন্ড, উত্তর প্রদেশে বিধানসভা নির্বাচন অনুষ্ঠিত হয়েছে।
দেশের মুখ্য নির্বাচন কমিশনার হিসেবে দায়িত্ব নেওয়ার পরে শ্রী রাজীব কুমার জানিয়েছেন, দেশের সেরা প্রতিষ্ঠানে নেতৃত্ব দেওয়ার দায়িত্ব পেয়ে তিনি সম্মানিত। শ্রী রাজীব কুমার বলেছেন, এই প্রতিষ্ঠান দেশের গণতন্ত্রকে শক্তিশালী করে। তিনি আরও জানান, দেশের নির্বাচন কমিশন অবাধ ও সুষ্ঠু নির্বাচন সম্পন্ন করতে, ভোটার তালিকায় স্বচ্ছতা নিশ্চিত করতে, অনিয়ম রোধ এবং নির্বাচনের মান উন্নত করতে গত ৭০ বছরে একাধিক পদক্ষেপ নিয়েছে। কমিশন পরিবর্তনশীল প্রেক্ষাপটে দ্রুততার সঙ্গে বিকশিত হওয়ার জন্য যে কোনো ধরণের বড় সংস্কারসাধনে পরামর্শ ও ঐক্যমত নির্মাণের ক্ষেত্রে পরীক্ষিত এবং গণতান্ত্রিক পদ্ধতি অনুসরণ করবে। নিয়ম অনুসারে নির্বাচন কমিশন কঠোর সিদ্ধান্ত নিতে পিছপা হবে না বলেও তিনি জানান। শ্রী কুমার একই সঙ্গে জানিয়ছেন যে, আরও ভালোভাবে নির্বাচন পরিচালনার জন্য স্বচ্ছতা ও ভোটারদের পরিষেবাগুলিকে সহজ করে তুলতে প্রযুক্তির উপর জোর দেওয়া হচ্ছে।
CG/SS/SKD/
(Visitor Counter : 3935
অর্থমন্ত্রক
২০২১-২২ অর্থবর্ষে মোট প্রত্যক্ষ কর সংগ্রহে ১০০ শতাংশের বেশি বৃদ্ধি
নতুন দিল্লি, ১৬ জুন, ২০২১
২০২১-২২ অর্থবর্ষে ১৫ জুন পর্যন্ত সময়ে প্রত্যক্ষ কর সংগ্রহের পরিমাণ দাঁড়িয়েছে ১ লক্ষ ৮৫ হাজার ৮৭১ কোটি টাকা। গত অর্থবর্ষের একই সময়ে প্রত্যক্ষ কর সংগ্রহের পরিমাণ ছিল ৯২ হাজার ৭৬২ কোটি টাকা। চলতি অর্থবর্ষে এই কর সংগ্রহের পরিমাণ ১০০.৪ শতাংশ বেড়েছে। মোট প্রত্যক্ষ কর সংগ্রহের মধ্যে কর্পোরেট করের পরিমাণ ৭৪ হাজার ৩৫৬ কোটি টাকা এবং ব্যক্তিগত কর সহ সিকিউরিটি লেনদেন বাবদ কর হিসেবে ১ লক্ষ ১১ হাজার ৪৩ কোটি টাকা সংগ্রহ হয়েছে।
২০২১-২২ অর্থবর্ষে মোট প্রত্যক্ষ কর  সংগ্রহের পরিমাণ ২ লক্ষ ১৬ হাজার ৬০২ কোটি টাকা। গত অর্থবর্ষে আলোচ্য সময়ে এই কর সংগ্রহের পরিমাণ ছিল ১ লক্ষ ৩৭ হাজার ৮২৫ কোটি টাকা। চলতি অর্থবর্ষে মোট প্রত্যক্ষ কর সংগ্রহের মধ্যে ৯৬ হাজার ৯২৩ কোটি টাকা কর্পোরেট কর বাবদ এবং সিকিউরিটি লেনদেন সংক্রান্ত কর সহ ব্যক্তিগত আয়কর সংগ্রহের পরিমাণ দাঁড়িয়েছে ১ লক্ষ ১৯ হাজার ১৯৭ কোটি টাকা। লভ্যাংশ বন্টন বাবদ কর সংগ্রহের পরিমাণ ১ হাজার ৮৬ কোটি টাকা হয়েছে।
নতুন অর্থবর্ষের গোড়ার দিকে ব্যাপক চ্যালেঞ্জ সত্বেও ২০২১-২২ অর্থবর্ষের প্রথম ত্রৈমাসিকে আগাম কর সংগ্রহের পরিমাণ দাঁড়িয়েছে ২৮ হাজার ৭৮০ কোটি টাকা, যা গত অর্থবর্ষের একই সময়ে সংগৃহীত ১১ হাজার ৭১৪ কোটি টাকার তুলনায় ১৪৬ শতাংশ বেশি। আগাম কর সংগ্রহের পরিমাণ ব্যাঙ্কগুলির থেকে পাওয়া তথ্যের পর আরও বাড়বে বলে মনে করা হচ্ছে। উল্লেখ করা যেতে পারে, ২০২১-২২ অর্থবর্ষে ৩০ হাজার ৭৩১ কোটি টাকা রিফান্ড বাবাদ মেটানো হয়েছে।
CG/BD/AS
(Visitor Counter : 118
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৭ ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১২৮ কোটি ৭৬ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ৬,৮২২ জন।
বর্তমানে কোভিড মুক্ত হওয়ার হার ৯৮.৩৬ শতাংশ।
গত চব্বিশ ঘন্টায় আরোগ্য লাভ করেছেন ১০ হাজার ৪ জন।
সারা দেশে এ পর্যন্ত মোট সুস্থ হয়েছেন ৩ কোটি ৪০ লক্ষ ৭৯ হাজার ৬১২ জন।
মোট সংক্রমিতের ১ শতাংশের কম, মাত্র ০.২৭ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ৯৫ হাজার ১৪ জন।
দৈনিক সংক্রমিতের হার গত ৬৪ দিন ধরে ২ শতাংশের কম, আজ এই হার ০.৬৩ শতাংশ।
সাপ্তাহিক সংক্রমিতের হার ২৩ দিন ধরে ১ শতাংশের নিচে রয়েছে, বর্তমানে ০.৭৮ শতাংশ।
মোট নমুনা পরীক্ষা হয়েছে ৬৪ কোটি ৯৪ লক্ষ।
CG/CB/SB
(Visitor Counter : 104
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ৭৬ কোটি ১১ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ৫ কোটি ৩৩ লক্ষ টিকার ডোজ রয়েছে এবং ১ কোটি ৬৫ লক্ষ সরবরাহ করা হচ্ছে
নতুন দিল্লি, ১৬ সেপ্টেম্বর, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ১৬ সেপ্টেম্বর পর্যন্ত ৭৬ কোটি ১১ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। এছাড়াও ১ কোটি ৬৫ লক্ষ ৭৬ হাজার ৫১০ টি ডোজ সরবরাহ করা হচ্ছে।
রাজ্য ও কেন্দ্রশাসিত অঞ্চলগুলির কাছে এখনও ৫ কোটি ৩৩ লক্ষ  টিকার ডোজ রয়েছে।
CG/SB
(
আবাসনএবংশহরাঞ্চলেরদারিদ্র্যদূরীকরণমন্ত্রক
নারেলায় উড়াল পথ তথা রেল ওভার ব্রিজের উদ্বোধন
নয়াদিল্লি, ০৬ এপ্রিল, ২০২১
কেন্দ্রীয় আবাসন ও নগর বিষয়ক দপ্তরের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরী আজ ভার্চ্যুয়াল মাধ্যমে নারেলায় উড়াল পথ তথা রেল ওভার ব্রিজের উদ্বোধন করেছেন। এই উদ্বোধনী অনুষ্ঠানে উপস্থিত ছিলেন দিল্লির উপ-রাজ্যপাল শ্রী অনীল বৈজাল, উত্তর-পশ্চিম দিল্লির সাংসদ শ্রী হংসরাজ হংস, দিল্লি উন্নয়ন পর্ষদের ভাইস চেয়ারম্যান সহ মন্ত্রকের সচিব ও আধিকারিকরা। দিল্লিকে সাজিয়ে তোলা এবং নারেলার উন্নয়নের অঙ্গ হিসাবে এই উড়াল পথ তথা রেল ওভার ব্রিজ গড়ে তোলা হয়েছে। এই উড়াল পথ উত্তর-পশ্চিম দিল্লির ঘন বসতিপূর্ণ নারেলা ও বাওয়ানার মধ্যে মসৃণ সংযোগ গড়ে তুলবে। আগামী দিনে এই অঞ্চলে আবাসিক ও শিল্প কেন্দ্র গড়ে উঠছে। এই পথে রেল ক্রসিং থাকায় ব্যাপক যানজটের সৃষ্টি হচ্ছিল। প্রতিদিন এই রেল ক্রসিং দিয়ে ১৫০টিরও বেশি ট্রেন যাতায়াত করে। এর ফলে, খুব অল্প সময়ের জন্য এই রেল ক্রসিং খোলা থাকে। অন্যদিকে, এই ব্যস্ত রেল ক্রসিং দিয়ে দিনে গড়ে প্রায় ৮০ হাজার গাড়ি পারাপার করে। এখন এই উড়াল পথ তৈরি হওয়ায় সমস্যার সমাধান হয়েছে। ১ হাজার ৬৮০ মিটার দীর্ঘ এই রেলওভার ব্রিজটি তৈরি করতে খরচ হয়েছে ৩৮৯ কোটি টাকা। আবাসন ও নগরোন্নয়ন মন্ত্রকের নগর উন্নয়ন তহবিল থেকে এই অর্থ খরচ করা হয়েছে। এই অর্থের ৮০ শতাংশ নগরোন্নয়ন তহবিল থেকে পাওয়া গেছে। বাকি ২০ শতাংশ অর্থ দিয়েছে দিল্লি উন্নয়ন পর্ষদ।
নারেলা'র উন্নয়নে অগ্রাধিকার দেওয়া হয়েছে। এই এলাকার উন্নতিতে দিল্লি উন্নয়ন পর্ষদ প্রতিশ্রুতিবদ্ধ। এছাড়াও, দিল্লি উন্নয়ন পর্ষদ নারেলা অঞ্চলে বিভিন্ন আবাসিক প্রকল্প গ্রহণ করেছে।
CG/SS/SB
(Visitor Counter : 139
প্রধানমন্ত্রীরদপ্তর
জনহিতৈষী ও মানবতাবাদী বিলকিস এধির মৃত্যুতে প্রধানমন্ত্রীর শোক প্রকাশ
নতুন দিল্লি, ১৬ এপ্রিল, ২০২২
প্রধানমন্ত্রী শ্রী নরেন্দ্র মোদী জনহিতৈষী ও মানবতাবাদী বিলকিস এধির মৃত্যুতে শোক প্রকাশ করেছেন। শ্রী মোদী বলেছেন, মানবিক কাজের ক্ষেত্রে তাঁর দীর্ঘ কর্মকাণ্ড সারা বিশ্বের মানুষের জীবনকে স্পর্শ করেছে।
এক ট্যুইটে প্রধানমন্ত্রী বলেছেন;
“বিলকিস এধির মৃত্যুতে আমার আন্তরিক সমবেদনা। মানবিক কাজের ক্ষেত্রে তাঁর দীর্ঘ কর্মকাণ্ড সারা বিশ্বের মানুষের জীবনকে স্পর্শ করেছে। দেশের মানুষও তাঁকে শ্রদ্ধার সঙ্গে স্মরণ করেন। তাঁর আত্মার শান্তি কামনা করি।”
CG/SS/SKD/
(
প্রতিরক্ষামন্ত্রক
ভারতীয় সেনাবাহিনীর কন্টিনজেন্ট ভারত-মালদ্বীপ যৌথ প্রশিক্ষণ মূলক অনুশীলন 'এক্স একুভেরিন'- এর ১১-তম সংস্করনে অংশ নেওয়ার জন্য রওনা দিয়েছে
নতুন দিল্লি, ০৫ ডিসেম্বর, ২০২১
ভারত ও মালদ্বীপের মধ্যে যৌথ অনুশীলন একুভেরিন- এর ১১-তম সংস্করণ আগামী ৬ থেকে ১৯ ডিসেম্বর, ২০২১ পর্যন্ত মালদ্বীপের কাদ্ধু দ্বীপে অনুষ্ঠিত হবে।
এই যৌথ অনুশীলন স্থল এবং সমুদ্র উভয় ক্ষেত্রেই আন্তর্জাতিক সন্ত্রাসবাদকে মোকাবিলা করার ক্ষেত্রে প্রয়োজনীয় কী ব্যবস্থা নেওয়া যায় সে সম্পর্কে মহড়া দেওয়া হবে। উভয় দেশের সশস্ত্র বাহিনী নিজেদের মধ্যে পারস্পরিক সমন্বয় করে এই সামরিক অনুশীলন চালাবে। এর পাশাপাশি তাদের কর্মদক্ষতা বৃদ্ধি করবে।
কঠোর প্রশিক্ষণ এবং অনুশীলনের পাশাপাশি এই যৌথ সামরিক মহড়ায় প্রতিরক্ষা সহযোগিতা এবং দ্বিপাক্ষিক সম্পর্ক বৃদ্ধির জন্য সাংস্কৃতিক ও ক্রীড়া কার্যক্রমের ব্যবস্থা করা হয়েছে। ভারত মহাসাগর অঞ্চলে নিরাপত্তা গতিশীলতার বৃদ্ধির পাশাপাশি ভারত ও মালদ্বীপের মধ্যে পারস্পরিক সম্পর্ক সুদৃঢ় করতে এই মহড়া অনেক দূর এগিয়ে নিয়ে যাবে।
CG/ SB
(Visitor Counter : 164
আয়ুষ
প্রধানমন্ত্রী ১৩ই নভেম্বর জামনগর ও জয়পুরে দুটি আধুনিক আয়ুর্বেদ প্রতিষ্ঠান জাতির উদ্দেশে উৎসর্গ করবেন
নয়াদিল্লি, ১২ নভেম্বর, ২০২০
প্রধানমন্ত্রী আগামী ১৩ই নভেম্বর পঞ্চম আয়ুর্বেদ দিবস উদযাপন উপলক্ষে দুটি আধুনিক আয়ুর্বেদ প্রতিষ্ঠান জাতির উদ্দেশে উৎসর্গ করবেন। এই প্রতিষ্ঠান দুটি হ’ল – জামনগরের ইন্সটিটিউট অফ টিচিং অ্যান্ড রিসার্চিং আয়ুর্বেদ  এবং জয়পুরের ন্যাশনাল ইন্সটিটিউট অফ আয়ুর্বেদ । এই দুটি প্রতিষ্ঠানই দেশে অগ্রণী আয়ুর্বেদ প্রতিষ্ঠান হয়ে উঠতে চলেছে। জামনগরের আয়ুর্বেদ প্রতিষ্ঠানটিকে সংসদীয় আইন অনুসারে বিশ্ববিদ্যালয় মঞ্জুরি কমিশন ডিমড্ বিশ্ববিদ্যালয়ের স্বীকৃতি দিয়েছে এবং জয়পুরের আয়ুর্বেদ প্রতিষ্ঠানটিকে জাতীয় স্তরের গুরুত্বপূর্ণ প্রতিষ্ঠান হিসাবে স্বীকৃতি দেওয়া হয়েছে।
আয়ুষ মন্ত্রক ২০১৬ থেকে প্রতি বছর ধন্বন্তরী জয়ন্তী হিসাবে আয়ুর্বেদ দিবস উদযাপন করে আসছে। এ বছর ১৩ই নভেম্বর আয়ুর্বেদ দিবস উদযাপন করা হবে।
কোভিড-১৯ পরিস্থিতির প্রেক্ষিতে এবারের আয়ুর্বেদ দিবস উদযাপন অনুষ্ঠান প্রধাণত ভার্চ্যুয়াল পদ্ধতিতে করা হয়েছে। এই অনুষ্ঠান উপলক্ষে প্রধানমন্ত্রী ঐ দুটি অগ্রণী আয়ুর্বেদ প্রতিষ্ঠানকে জাতির উদ্দেশে উৎসর্গ করবেন। আগামী ১৩ই নভেম্বর বেলা ১০টা ৩০ মিনিটে MyGov প্ল্যাটফর্মে এই অনুষ্ঠানটি সরাসরি সম্প্রচার করা হবে।
জাতীয় স্তরে মর্যাদাসম্পন্ন শিক্ষণ ও গবেষণা ক্ষেত্রের একটি আয়ুর্বেদ প্রতিষ্ঠান এনআইএ অল্প সময়ের মধ্যেই ডিমড্ বিশ্ববিদ্যালয়ের মর্যাদা অর্জন করেছে।
সংসদীয় আইন অনুযায়ী স্থাপিত আইটিআরএ জাতীয় স্তরের গুরুত্বপূর্ণ প্রতিষ্ঠান হিসাবে মর্যাদা পেয়ে আয়ুষ ক্ষেত্রের সঙ্গে যুক্ত প্রথম এ ধরনের প্রতিষ্ঠান হয়ে উঠেছে।
আয়ুষ শিক্ষা ব্যবস্থার আধুনিকীকরণে অগ্রাধিকার দেওয়ার পাশাপাশি, বিগত ৩-৪ বছরে এই ক্ষেত্রের সার্বিক অগ্রগতিতে একাধিক পদক্ষেপ নেওয়া হয়েছে। এই লক্ষ্যে জামনগরে আইটিআরএ প্রতিষ্ঠানকে জাতীয় স্তরের গুরুত্বপূর্ণ প্রতিষ্ঠান হিসাবে এবং জয়পুরের এনআইএ প্রতিষ্ঠানকে একটি ডিমড্ বিশ্ববিদ্যালয় হিসাবে গড়ে তুলে দেশে আয়ুর্বেদের প্রকৃত গুরুত্ব তুলে ধরার চেষ্টা হচ্ছে। আয়ুর্বেদ শিক্ষা ব্যবস্থায় আধুনিকীকরণ ও চিকিৎসা-পদ্ধতির মানোন্নয়ন ঘটিয়ে এই দুটি প্রতিষ্ঠানের মাধ্যমে আয়ুর্বেদ শিক্ষা, নতুন পাঠ্যসূচি প্রণয়ন করা হবে, যার ফলে জাতীয় আন্তর্জাতিক মান অনুসারে, আধুনিক পদ্ধতিতে আয়ুর্বেদ গবেষণার সম্ভাবনা গড়ে উঠবে।
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ কার্গিল বিজয় দিবসে দেশবাসীকে শুভেচ্ছা জানিয়েছেন
নতুন দিল্লি, ২৬ জুলাই, ২০২১
কেন্দ্রীয় স্বরাষ্ট্রমন্ত্রী শ্রী অমিত শাহ কার্গিল বিজয় দিবস উপলক্ষে দেশবাসীকে শুভেচ্ছা জানিয়েছেন। এক ট্যুইট বার্তায় শ্রী শাহ বলেছন, “সেনাবাহিনীর জওয়ানদের অদম্য সাহস, বীরত্ব ও আত্মত্যাগের ফলে কার্গিলের দুর্গম পাহাড়ি উচ্চতায় আবারও ত্রিবর্ণরঞ্জিত জাতীয় পাতাকা গর্বের সঙ্গে উত্থাপিত হয়েছে”। তিনি আরও জানান “দেশের অখণ্ডতা অক্ষুণ্ণ রাখতে সেনাবাহিনীর আত্মোৎসর্গকে দেশবাসী কৃতজ্ঞ চিত্তে প্রণাম জানায়”।
CG/SS/SKD/
(Visitor Counter : 128
স্বাস্থ্যওপরিবারকল্যাণমন্ত্রক
ভারতে ২৪ ঘণ্টায় ৮৮ লক্ষ ১৩ হাজারেরও বেশি টিকার ডোজ দেওয়া হয়েছে, যা দৈনিক টিকাকরণের ক্ষেত্রে এখনও পর্যন্ত সর্বোচ্চ
নয়াদিল্লী, ১৭ আগস্ট, ২০২১
বৃহত্তম টিকাকরণ অভিযানের আওতায় ১৬ আগস্ট দেশে ৮৮ লক্ষ ১৩ হাজার ৯১৯টি কোভিড টিকার ডোজ দেওয়া হয়েছে, যা দৈনিক টিকাকরণের ক্ষেত্রে এ পর্যন্ত সর্বোচ্চ। চলতি বছরে ৭ জুন টিকা দানের বর্তমানে পর্যায়ের কথা ঘোষণা করার সময় প্রধানমন্ত্রী দেশের নাগরিকদের কোভিডের বিরুদ্ধে লড়াইয়ে টিকা নেওয়ার জন্য এবং এই টিকা গ্রহণে অন্যদের উৎসাহিত করতে আহ্বান জানান। কোভিড-১৯ মহামারীর বিরুদ্ধে লড়াইয়ে সরকারের প্রতি দেশের মানুষ আস্থা প্রকাশ করেছেন।পাশাপাশি কেন্দ্রীয় সরকার দেশব্যাপি কোভিড-১৯ টিকাকরণ অভিযানে গতি ত্বরান্বিত করতে এবং এর পরিধি বিস্তারে প্রতিশ্রুতিবদ্ধ। রাজ্য ও কেন্দ্রশাসিত অঞ্চলগুলির কাছে টিকার মজুত ঠিক রাখতে এবং তারা যাতে সুস্পষ্টভাবে টিকাকরণের বিষয়ে পরিকল্পনা গ্রহণ করতে পারে তার জন্য কেন্দ্র ১৫ দিনের অগ্রিম টিকা পাঠানোর ব্যবস্থা করেছে। এতে টিকাকরণ অভিযান দ্রুত সম্পন্ন হবে। দেশে এ পর্যন্ত ৫৫ কোটি ৪৭ লক্ষ ৩০ হাজার ৬০৯টি ডোজ দেওয়া হয়েছে। দেশের ৪৬ শতাংশ প্রাপ্ত বয়স্ক ব্যক্তি টিকার প্রথম ডোজ পেয়েছেন। পাশাপাশি ১৩ শতাংশ প্রাপ্ত বয়স্ক মানুষ টিকার দুটি ডোজ পেয়েছেন।
CG/SS/NS
(
খনিমন্ত্রক
দিল্লীতে তিন দিনের আন্তর্জাতিক ভূতাত্ত্বিক কংগ্রেস সম্পন্ন হয়েছে
নয়াদিল্লী, ২৩ মার্চ, ২০২২
দিল্লীতে গতকাল তিন দিনের আন্তর্জাতিক ভূতাত্ত্বিক কংগ্রেসের সমাপ্তি হয়েছে। ৩৬তম ভূতাত্ত্বিক কংগ্রেসের বিষয় ছিল আগামী দশকের ভূবিজ্ঞান- বিভিন্ন ধরণের চ্যালেঞ্জ এবং সমাজ। ৩৬তম কংগ্রেসের শেষ দিনে ভূতাত্ত্বিক বিভিন্ন বিষয় নিয়ে বিশিষ্ট ভূ-বিজ্ঞানীরা আলোচনা করেছেন।
২২শে মার্চ আন্তর্জাতিক জল দিবসে শিব নাদার বিশ্ববিদ্যালয়ের অধ্যাপক মিহির শাহ, এবং এসিডাব্লুএডিএএম-এর উমা আসলেকর ভূগর্ভস্থ জল নিয়ে একটি গুরুত্বপূর্ণ আলোচনা করেছেন। ৩৬তম আন্তর্জাতিক ভূতাত্ত্বিক কংগ্রেসের ধন্যবাদ সূচক প্রস্তাব পাঠ করেন অধ্যাপক ডিএম ব্যানার্জী।
আলোচনায় ভূতাত্ত্বিক বিভিন্ন বিষয়ের পাশাপাশি তথ্যের সাহায্যে ভূবিজ্ঞান সম্পর্কে ধারণা, ধূসর পৃথিবী থেকে বসবাসযোগ্য পৃথিবী সহ বিভিন্ন বিষয় নিয়ে আলোচনা হয়েছে। তিন দিনের কংগ্রেসে বিশ্বের নানা প্রান্ত থেকে প্রায় ৭ হাজার বিশেষজ্ঞ অংশগ্রহণ করেন। ২০শে মার্চ কংগ্রেসের প্রথম দিন কেন্দ্রীয় কয়লা, খনিজ ও সংসদ বিষয়ক মন্ত্রী শ্রী প্রহ্লাদ যোশী, কয়লা, খনি ও রেল দপ্তরের প্রতিমন্ত্রী শ্রী রাও সাহেব পাতিল দানভে, যোগাযোগ প্রতিমন্ত্রী শ্রী দেবুসিং চৌহান এবং বিজ্ঞান, প্রযুক্তি ও ভূবিজ্ঞান মন্ত্রকের স্বাধীন দায়িত্বপ্রাপ্ত প্রতিমন্ত্রী ডাঃ জীতেন্দ্র সিং উপস্থিত ছিলেন। ডাঃ সিং এই কংগ্রেসকে ভূবিজ্ঞানের অলিম্পিক বলে বর্ণনা করেছেন।
২০-২২এ মার্চ ইন্ডিয়ান ন্যাশনাল সায়েন্স অ্যাকাডেমির সহায়তায় খনি মন্ত্রক ও ভূবিজ্ঞান মন্ত্রক যৌথভাবে এই কংগ্রেসের আয়োজন করে। ভারতে ৫৮ বছর পর এই কংগ্রেস অনুষ্ঠিত হলো। এবারের কংগ্রেস আয়োজনে বাংলাদেশ, নেপাল ও শ্রীলঙ্কা সাহায্য করেছে। বিশ্বের নানা প্রান্তের ভূবিজ্ঞানীরা স্থিতিশীল উন্নয়নের বিষয়ে কংগ্রেসে আলোচনা করেছেন।
CG/CB/NS
(Visitor Counter : 82
প্রধানমন্ত্রীরদপ্তর
গুজরাটের প্রতিষ্ঠা দিবস উপলক্ষে শুভেচ্ছা প্রধানমন্ত্রীর
নয়াদিল্লি, ১ মে, ২০২৩
প্রধানমন্ত্রী শ্রী নরেন্দ্র মোদী গুজরাটের প্রতিষ্ঠা দিবস উপলক্ষে শুভেচ্ছা জানিয়েছেন।
প্রধানমন্ত্রী তাঁর ট্যুইটে বলেন:
"ગુજરાત સ્થાપના દિવસની હાર્દિક શુભેચ્છાઓ….! ગુજરાત રાજ્યએ તેના સર્વાંગી વિકાસની સાથે-સાથે તેની આગવી સંસ્કૃતિને કારણે એક અનન્ય ઓળખ ઊભી કરી છે.
હું પ્રાર્થના કરું છું કે રાજ્ય આગામી વર્ષોમાં વિકાસની નવી ઊંચાઈઓ સર કરતું રહે.
જય જય ગરવી ગુજરાત !"
“গুজরাটের প্রতিষ্ঠা দিবস উপলক্ষে অভিনন্দন। সামগ্রিক বিকাশ ও অভূতপূর্ব সংস্কৃতির ওপর নির্ভর করে গুজরাট নিজস্ব পরিচিতি গড়ে তুলেছে। আমি প্রার্থনা করি এই রাজ্য আগামীদিনে প্রগতির নিত্যনতুন উচ্চতায় পৌঁছাক।”
PG/PM/NS
(
প্রধানমন্ত্রীরদপ্তর
প্রাক্তন প্রধানমন্ত্রী শ্রীমতী ইন্দিরা গান্ধীর জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ১৯শে নভেম্বর, ২০২০
প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী শ্রীমতী ইন্দিরা গান্ধীর জন্মদিনে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “ পূর্ব প্রধানমন্ত্রী ইন্দিরা গান্ধী জির জন্মদিনে তাঁকে প্রণাম জানাই। “